تورکیه خاریجی ایشلر ناظیری مولوت چاووش اوغلو، بعضی ناظیرلرین توپلانتی‌لارینی لغو ائدن آلمانیا ایله یاشانان گرگین‌لیک موضوعسوندا؛
"بیز آلمان رهبرلیگینه نازی دئمیریک. پروقرام‌لار او دؤورو خاطیرلا‌دیر" دئدی.
مولوت چاووش اوغلو، باشکند آنکارادا، قزئت و تلویزیون‌لارین یایین یؤنتمنلری ایله بیر توپلانتی تشکیل ائتدی.
آلمانیا ایله یاشانان گرگین‌لییه باغلی قیمتلندیرمه‌لر ائدن چاووش اوغلو، آلمانیانین بعضی ناظیرلرین توپلانتیلارینین لغو ائدیلمه‌سی قراریندا، فتح الله‌چی ترور تشکیلاتی فتو و بؤلوچو ترور تشکیلاتی پ.ک.ک-نین یوزده یوز تأثیرلی اولدوغونو سؤیله‌دی.
"توپلانتی تشکیل ائدیله‌جک یئرلره باسقی ائدیرلر." دئین چاووش اوغلو،
" 'سیزه نازیم دئمدیک، 'قرار نازی دؤورونو خاطیرلادیر دئدیک. بئله تطبیقی هئچ گؤرولممیشدی، من نه ایله قیاسلایاجاغیم. اساساً آوروپا‌داکی عمومی وضعیت تابلوسو بیزه 2-جی دونیا ساواشی اوّلینی خاطیرلا‌دیر. هولندده، (عرقچی آزادلیق پارتیسی‌نین لیدری گیرت) ویلدرس‌ین ائتدیک‌لری، خاریجی‌لره قارشی ائتدیک‌لری ... آلمانیا‌دان نه فرقی وار. اؤزو ده بیر نازیدی، فرقی یوخ! "" دئیه دانیشدی.
خاریجی ایشلر ناظیری، آلمانیایا 30 قدر فعالیت اوچون مراجعت اولوندوغونو و بون‌لارا جواب گؤزلنیلدیگینی ده سؤزلرینه علاوه ائتدی.
آلمانیا باش ناظیری آنگلا مرکل، آلمان پارلامنتینده ائتدیگی دانیشمادا،
"تورکیه اهمیت‌لی بیر اورتاق، آنجاق نازی بنزتمه‌سی کدرلی" دئمیشدی.
